A. R. Ammons
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs nyere lyrikk
A. R. Ammons var en amerikansk poet og professor i engelsk ved Cornell University. Han var opprinnelig fra North Carolina.
Ammons' forfatterskap startet med utgivelsen i 1955 av Ommateum, og omfatter rundt 30 diktsamlinger. To ganger ble han hedret med National Book Award, for Collected Poems i 1973 og for Garbage i 1993. Ammons kan karakteriseres som en transendentalist i Ralph Waldo Emersons og Walt Whitmans tradisjon, og sammenlignes ofte med både Robert Frost og William Carlos Williams. Med tematisk forankring i naturen og forholdet til denne preges mye av Ammons' arbeider av motsetninger mellom det spesifikke og det allmenne.Blant hans mest kjente samlinger nevnes The Collected Poems 1951–71, Sphere (1974), Garbage (1993) og Glare (1997). Les mer i Store norske leksikon USAs litteratur